Riigikogu on oma 21.04.2022 avaldusega “Venemaa Föderatsiooni sõjakuritegudest ja genotsiidist Ukrainas" tunnistanud Venemaa Föderatsiooni relvajõudude ning sõjalise ja poliitilise juhtkonna tegevuse Ukraina-vastases sõjalises agressioonis genotsiidiks. Valitsuse liikmed on toetanud põhimõtet, millega ei lubata Eestisse Venemaa agressiooni ja Putini tegusid toetavaid Vene ja Valgevene esinejaid ning kultuuritegelasi ning on kutsunud Eesti elanikkonda seda järgima. Venemaaga on peatatud igasugune spordi- ja kultuurialane rahvusvaheline koostöö, mida koordineeritakse riiklike kokkulepete alusel avaliku raha eest.

Valitsuse avaldusega on ühinenud ka Eesti Lavastajate ja Dramaturgide Liidu liikmed.

**AVALDUS**

**Kinnitan, et ühinen Eesti Lavastajate ja Dramaturgide Liidu avaldusega ning ei tee Liidu liikmena ühelgi viisil koostööd - filmis, televisioonis või teatrietenduses vms - Vene Föderatsiooni ja Valgevene kultuuritegelaste, teatri- või filmitegijatega, kes pole avalikult hukka mõistnud sõda suveräänse Ukraina riigi vastu ning olen teadlik, et koostöö korral arvatakse mind Liidu liikmeskonnast välja.**

..........................................

*/allkirjastatud digitaalselt/*

<https://www.valitsus.ee/uudised/venemaa-agressiooni-ja-putinit-oigustavad-artistid-pole-eestisse-oodatud>

<https://www.kul.ee/kultuurikoostoo-venemaa-ja-valgevenega-seoses-sojaga-ukrainas>